યૂરોપીયન કોમ્પિટીશન કમિશનનું કહેવું છે કે, ગૂગલ સર્ચ અને કંપનીની બીજી ડિવાઈસ પ્રી- ઈન્સ્ટોલ કરનારી મોબાઈલ કંપીઓને ગૂગલ પૈસા આપે છે. તેમણે એન્ડ્રોઈડ મોબાઈલ ઓપરેટિંગ સિસ્ટમ અને એપ્સ પર એકાધિકાર જમાવી રાખ્યો છે. ગૂગલના સેમસંગ જેવી મોટી મોબાઈલ કંપનીઓ સાથે કરાર થયેલા છે. તે અંતર્ગત આ કંપનીઓના મોબાઈલમાં ગૂગલ સર્ચ એન્જિન અને ગૂગલ ક્રોમ પહેલેથી જ ઈન્સ્ટોલ હોય છે. જેથી બીજી સર્ચ કંપનીઓને મોકો જ નથી મળતો. અમુક એપ્સ ડાઉનલોડ કરવા માટે ગૂગલ સર્ચને ડિફોલ્ટ એન્જિન બનાવવાની શરત પણ થોપવામાં આવે છે. એન્ડ્રોઈડ આધારિત જે ફોન નિર્માતા ગૂગલ પ્લે સ્ટોર ઈન્સ્ટોલ કરવા માગે છે તેમણે મજબૂરીમાં ગૂગલના બીજા એપ્સ પણ ઈન્સ્ટોલ કરવા પડે છે. ગૂગલ તેને બંડલ્ડ સર્વિસ તરીકે જોવે છે. તેમાં સર્ચ, વેબ બ્રાઉઝર, ઈમેલ અને ગૂગલ મેપ પણ સામેલ છે. ગૂગલ પર એવો પણ આરોપ છે કે, તેઓ મોબાઈલ કંપનીઓને બીજા ઓપરેટિંગ સિસ્ટમ પર ચાલતા ફોન બનાવતા પણ રોકી શકે છે. એપ્રિલમાં યુરોપિય સંઘે તેની ફરિયાદ દાખલ કરી છે.